Vitamin C
Vitamin C iku salah siji vitamin sing larut sajeroning banyu. Vitamin C diperlokaké awak kanggo nggawé kolagén ing jero|jéro balung, balung rawan, otot, pembuluh gètih lan ngréwangi nyerep zat wesi. Saliyané iku, vitamin C uga bisa ngrewangi nggawé lan ngrumati zat perekat sing nyambungake sel-sel ing jaringan ing jero awak. Vitamin kang uga duwé jejuluk asem askorbat iki duwé wujud kristal putih. Vitamin C bakal luwih awèt kandhungané nalika dhapuré padhèt, yèn ing wujud larutan vitamin C bakal rikat rusak amarga oksidasi hawa lan oksigèn.

Mumpangate Vitamin C 
Vitamin C kang duwé akèh mumpangat kerep|kèrép diceluk dadi rajané vitamin. Ing ngisor iki ana pirang-pirang bab kang dadi mumpangaté vitamin C. 
 Antioksidan paling apik. Vitamin C bisa ngalangi radikal bébas lan menétralisir sadurungé radikal bébas ngrusak sel awak. Dosis konsumsi vitamin C sing pas yaiku 75|75 miligram saben dina. Ibu sing lagi ngandut lan nyusoni merlokaké dosis sing luwih akèe saka jumlah dosis mau. Kira-kira 200 miligram sadina. Déné kanggo wong-wong sing mapan ing kutha gedhé kaya Jakarta dosis sing diperlokaké bisa nganti 500 miligram sadina. Vitamin C dadi antioksidan paling apik amarga:*Vitamin C rikat larut ing banyu. Banyu iku rikat nyebar ing awak, dadiné vitamin C iku bisa rikat nyèbar ing awak.*Antioksidan kuat liyané kaya ta Vitamin É lan ènzim antioksidan kaya superoksida dismutase (SOD) lan glutathione prelu Vitamin C supaya bisa kerja kanthi apik.*Vitamin C uga diprelokan enzim-enzim liyané kanggo ngumpulaké lan nyaring racun kaya timah lan zat polutan ing jero awak.
 Ngudhunake resiko lelara jantung.
 Marasake flu/pilek luwih rikat.
 Ngudhunake kadar kolesterol.
 Ngudunake tekanan getih.
 Ngundhakake sistem kekebalan awak.
 Marasake borok.
 Ampuh nglawan alergi.
 Ngrawat kulit.

Kurang vitamin C 
Kakurangan vitamin C bisa marakake awak ngalami defisiensi vitamin C, anemia, radang busi ,lan pendarahan kulit. Gejalane lumrahé bisa dingeti telung sasi wiwit kekurangan vitamin C. Tandha-tandhane yaiku.
 Gusi aboh, wernane semu abang, yèn kesampluk sithik bisa marakake getihen.
 Ing kulit katon totol-totol abang utawa ing sakupenge rambut wernane semu biru.
 Persendian ngalami pendarahan, aboh, katon abang lan krasa cekot-cekot.
 Angel ambekan, tensi cendhek, lan dhadha krasa lara.

Cathetan suku 

Vitamin
Kaséhatan